23/05 2018 09:00

Tirsdag aften blev det afgjort, at vi på fredag skal spille Europa playoff mod AGF i Telia Parken om en plads i næste sæsons Europa League:



”Det er utroligt vigtigt for os som klub og for holdets udvikling, at vi kommer med i Europa i den kommende sæson. Det er det, vi har jagtet hele foråret, og nu er det sidste udkald for os. Derfor er vi selvfølgelig under pres for at skabe et resultat, men det er vi klar over og klar til. Det håber vi også, at fansene er, for det er vigtigt for os alle sammen,” siger Ståle Solbakken, der forventer et FCK-hold i højeste gear fredag aften:



”Vi har leveret mange gode præstationer i foråret, men vi har manglet at afgøre kampene på det seneste, hvor vi ikke har været gode nok til at omsætte godt spil til mål. Jeg er optimistisk omkring, at vores offensive profiler kan løfte den del fredag, og jeg synes overordnet, at vi har hævet os hen over foråret. Lige nu handler det kun om, at vi tager den europæiske plads i kampen på fredag, og så ser jeg lyst på holdets potentiale og udvikling fremover,” siger Ståle Solbakken.



Kom med til den vigtige kamp – se mere her

